Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11918

11. 4. Belső tér tervezése Minden olyan repülőgépnél, amelynek légialkalmassági bizonyítvány szerinti maximális felszálló tömege meghaladja a 45500 kg-ot, vagy utasülés kapacitása több mint 60, és amelyre a jogosítás iránti kérelmet 2000. március 12. én vagy ezt követően nyújtották be, figyelmet kell fordítani azon tervezési jellemzőkre, melyekkel megakadályozható fegyverek, robbanóanyagok, vagy más veszélyes tárgyak könnyű elrejthetősége a fedélzeten, ezzel megkönnyítve az ilyen tárgyak utáni kutatást. IIIB. RÉSZ. 5700 KILOGRAM FELETTI REPÜLŐGÉPEK, MELYEKRE A BIZONYÍTVÁNY IRÁNTI KÉRELMET 2004. MÁRCIUS 2.-ÁN VAGY EZT KÖVETŐEN NYÚJTJÁK BE. „A” ALRÉSZ. ÁLTALÁNOS RÉSZ A.1 Alkalmazhatóság A.1.1 Az A. 1. 2 pontban megjelölt összes olyan repülőgépre vonatkoztatni kell a IIIB Rész Szabványait, amelyre a típusbizonyítvány kiadása iránti kérelmet 2004. március 2.-án vagy ezt követően nyújtják be a megfelelő nemzeti hatóságokhoz. A 1.2 Azon Szabványok és Ajánlott Eljárások kivételével, amelyek különböző alkalmazhatóságot határoznak meg, a IIIB. Rész Szabványait és Ajánlott Eljárásait kell alkalmazni mindazon repülőgépekre, melyeknek légialkalmassági bizonyítvány szerinti maximális felszálló tömege meghaladja az 5700 kg-ot, és melyekkel utasokat, vagy árut, vagy postaküldeményeket akarnak szállítani a nemzetközi légi forgalomban. 1.számú Megjegyzés.- Az A. 1. 2. pontban leírt repülőgépeket bizonyos Államokban szállító repülőgépekként ismerik. 2.számú Megjegyzés.- Az alábbi Szabványok nem tartalmaznak mennyiségi specifikációkat, melyeket össze lehetne hasonlítani a nemzeti légialkalmassági kódokban szereplőkkel. A II. Rész 3. 2. 2. pontjának megfelelően ezeket ki kell egészíteni a Szerződő Államok által összeállítandó nemzeti követelményekkel. 2007/70/II. szám A.1.3 A széleskörű és részletes nemzeti kód megfelelő részei által körülhatárolt légialkalmasság szintjének, – melyre a II. Rész 3. 2. 2 pontjában hivatkoztunk az A1. 2. pontban meghatározott repülőgépekre vonatkozóan,- lényegében azonosnak kell lennie a IIIB Rész általános Szabványai által elérni kívánt átfogó szintnek. A.1.4 Ha másként nem jelöltük, a Szabványokat a repülőgép teljes egészére kell alkalmazni beleértve a hajtómű egységeket, a rendszereket és a berendezéseket. A.2 Üzemeltetési korlátozások A.2.1. Korlátozó feltételeket kell megállapítani a repülőgépre, a hajtómű egységekre és a berendezésekre (lásd G. 2. pontot). A IIIB Szabványainak való megfelelést meg kell valósítani feltételezve, hogy a repülőgépet a megadott korlátozásokon belül üzemeltetik. A korlátozásoknak biztonsági ráhagyást kell tartalmazniuk, megteremtve ezzel a korlátozásokból eredő balesetek különlegesen alacsony szintű valószínűségét. Megjegyzés – A „különlegesen alacsony szint” kifejezésre vonatkozó tájékoztató anyag a Légialkalmassági Kézikönyv (DOC 9760) II. Kötetének „A” Részében található meg. A.2.2. A tömegre, a súlypont helyzetre, a terhelés eloszlására, a sebességekre, a külső levegőhőmérsékletre és szintmagasságra, vagy a nyomásmagasságra vonatkozó korlátozások tartományait meg kell határozni, amelyeken belül a IIIB Rész összes vonatkozó Szabványainak való megfelelést feltüntetik. 1.számú Megjegyzés – A maximális üzemeltetési tömeg és a súlypont határok változhatnak például a szintmagassággal és minden egyes különálló üzemeltetési körülménnyel, mint például: felszállás, útvonalrepülés, leszállás.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes